हिमाचल के विधानसभा चुनाव में उतरेगी हिन्दुस्तान शक्ति सेना
इसबार के विधानसभा चुनाव में शिवसेना हिन्दुस्तान पार्टी भी ताल ठोकेगी। पार्टी अपनी राजनीतिक विंग हिन्दुस्तान शक्ति सेना के बैनर तले मैदान में उपस्थिति दर्ज करवाने के लिए अभी से तैयारी कर रही है। शिवसेना हिन्दुस्तान पार्टी के राष्ट्रीय अध्यक्ष पवन गुप्ता ने इस बारे में शनिवार को सोलन में घोषणा की। उन्होंने कहा कि पार्टी अपने मुख्य उद्देश्य देश के प्राचीन और ऐतिहासिक हिन्दू मंदिरों के प्रबंधन का जिम्मा हिन्दुओं को देने के लिए संघर्ष करती रहेगी।
पार्टी के राष्ट्रीय अध्यक्ष ने पत्रकारों से बातचीत में कहा कि वे विधानसभा चुनाव तक राजनीतिक उपस्थिति दर्ज करवाना चाहते हैं। इसके लिए पार्टी का राजनीतिक विंग हिन्दुस्तान शक्ति सेना अपनी ताकत वाली सीटों पर उम्मीदवार उतारेगी। पार्टी स्थानीय समस्याओं को लेकर जनता के बीच जाएगी। उन्होंने कहा कि पार्टी ने पंजाब विधानसभा चुनाव में 30 सीटों पर और उत्तर प्रदेश में 100 सीटों पर उम्मीदवार मैदान में उतारे हैं। इस समय पार्टी हिमाचल के छह जिलों में संगठन चला रही है। पवन गुप्ता ने कहा कि जिस तरह मुस्लिमों के मस्जिदों के प्रबंधन का काम वक्फ बोर्ड, चर्च का जिम्मा इसाई मिशनरी और गुरुद्वारों का प्रबंधन गुरुद्वारा प्रबंधन कमेटी देखती है उसी तरह हिन्दू मंदिरों के प्रबंधन हिन्दूओं को दिया जाना चाहिए। इसके लिए सभी मंदिरों का एकीकरण करके अखिल भारतीय हिन्दु मंदिर प्रबंधन एक्ट बनाया जाना चाहिए।
इस मौके पर शिवसेना हिन्दुस्तान के राष्ट्रीय महामंत्री कृष्ण शर्मा, प्रदेश अध्यक्ष हरबंस पठानिया, प्रदेश प्रभारी सतीश महाजन, प्रदेश यूथ विंग के अध्यक्ष आशीष, जिला अध्यक्ष राहुल तनवर, रामकुमार, सीमा दुग्गल, रेखा ठाकुर और अक्षय कुमार भी मौजूद रहे।
पत्रकारों को संबोधित करते पवन गुप्ता।
bho_Deva hin_Deva hin_Deva bho_Deva awa_Deva